Експерт : Ето защо ваксината срещу ковид - 19 се поставя на две дози Новият щам на коронавируса вероятно е по - малко чувствителен към ваксините „ Вероятно е нов . Доказано е , че той има три мутации , които го различават от оригиналния щам и са локализирани в така наречения домейн за свързване на рецептора на този спайк ( шип – англ . ) протеин , срещу който са насочени и се основават повечето от разработваните в момента и вече регистрираните ваксини ” . Това обясни пред NOVA за новия южноафрикански щам на коронавируса имунологът доц . Велизар Шиваров . Той поясни , че наличието на три мутации в протеина на свързващия шип , прави новия щам доста по - различен от оригиналния коронавирус и вероятно по - малко чувствителен към ваксините . Доц . Шиваров посочи , че южноафриканският и английският щамове на коронавируса са се развили паралелно по едно и също време , независимо един от друг . Нов пик на заболели с COVID - 19 в средата на януари , прогнозира лекар Според експерта Европейският съюз показва , че принципът на солидарност работи и дори в големите страни - членки ваксинирането върви бавно и има недостиг на ваксини . В същото време Израел , който е водещ в света по отношение на скоростта на имунизация на населението срещу ковид - 19 , плаща двойно по - висока цена за ваксините . Имунологът посочи , че рискът от възникване на нови и по - опасни щамове на коронавируса е неизменен , с оглед на това , че става въпрос за заболяване , което засяга едновременно милиони хора , живеещи в различни социални и климатични условия . „ Има огромна вероятност да се появяват нови и нови варианти на вируса ” , категоричен е доц . Шиваров . „ Все пак аз смятам , че трябва да заложим на оптимистичния вариант . Сегашният подход е правилен и се основава на много години проучвания и технически прогрес . Той дава шанс да се контролира инфекцията в обозримо бъдеще , тоест до края на лятото ” . Експертът обясни и защо ваксините срещу ковид - 19 се поставят на две дози . „ Първата казва на имунната система : образувай антитела . Втората казва : нека част от тези клетки да останат живи и да работят по - дълго . Имунната система не може постоянно да образува дадени антитела . Това е неизгодно за организма . Той трябва да знае кои са важни . Целта на втората ваксинация , най - опростено обяснено , е тази . Има ваксини , които се поставят три пъти и те не се малко ” . Костадин Ангелов каза кога започва масовата ваксинация По думите на доц . Шиваров въпросът дали да се използват всички налични дози и да се ваксинират двойно по - голям брой хора сега , зависи от това дали ще може да се гарантира , че ще има достатъчно ваксини и за втората доза . Евентуално забавяне , при условие , че все още има малко данни за имунния отговор , не може да е повече от няколко седмици . Все още не е ясно колко дълго продължава имунитетът срещу ковид - 19 след ваксиниране . Но при всички случаи , ако се постигне голям брой ваксинации , заболеваемостта от коронавирусната инфекция ще намалее , подчерта доц . Шиваров .